CELEX: 62010TN0435
Language: sl
Date: 2010-09-17 00:00:00
Title: Zadeva T-435/10: Tožba, vložena 17. septembra 2010 – IEM ERGA – EREVNES MELETES PERIVALLONTOS & CHOROTAXIAS proti Komisiji

18.12.2010   
            
            
               SL
            
            
               Uradni list Evropske unije
            
            
               C 346/43
            
         Tožba, vložena 17. septembra 2010 – IEM ERGA – EREVNES MELETES PERIVALLONTOS & CHOROTAXIAS proti Komisiji
   (Zadeva T-435/10)
   ()
   2010/C 346/87
   Jezik postopka: grščina
   
      Stranki
   
   
      Tožeča stranka: IEM ERGA - EREVNES MELETES PERIVALLONTOS & CHOROTAXIAS A.E. (Atene, Grčija) (zastopnik: N. Sofokleous, odvetnik)
   
      Tožena stranka: Evropska komisija
   
      Predlogi tožeče stranke
   
   Tožeča stranka Splošnemu sodišču predlaga, naj:
   
               —
            
            
               razglasi ničnost pripravljalnega akta generalnega direktorata Komisije za raziskave z dne 7. maja 2010, s katerim je bilo tožeči stranki sporočeno, da je zoper njo sprejet plačilni nalog;
            
         
               —
            
            
               razglasi ničnost plačilnega naloga (opomina) Evropske komisije št. 3241004968;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka z zadevno tožbo predlaga razglasitev ničnosti pripravljalnega akta generalnega direktorata Komisije za raziskave z dne 7. maja 2010, s katerim je bilo tožeči stranki sporočeno, da je zoper njo sprejet plačilni nalog, in plačilnega naloga (opomina) št. 3241004968 z dne 14. julija 2010, ki je bil izdan na podlagi pogodbe FAIR-CT98-9544.
   Tožeča stranka v utemeljitev svojih trditev navaja naslednje razloge:
   
               —
            
            
               Neobstoj pravne podlage in nepristojnost, ker so izpodbijani akti, ki so bili izdani v povezavi s pogodbo FAIR-CT98-9544, upravni akti, ki so bili sprejeti brez pravne podlage in ustrezne pristojnosti, saj navedena pogodba, za katero v skladu z njenim členom 10 velja izključno grško pravo, Komisije ne pooblašča za enostransko določitev in samostojno izterjavo zneskov, ki iz nje izhajajo;
            
         
               —
            
            
               neobstoj legitimne obrazložitve, pomanjkanje dokazov in zavrnitev trditev Komisije, ker, kot je razvidno iz sodbe Splošnega sodišča v zadevi T-7/05 in iz računov, ki jih je tožeča stranka izstavila za opravljene storitve, zneski, ki jih je prejela od družbe „Parthenon A.E.“ v povezavi s temi računi, pomenijo del plačila za opravljanje v njih navedenih storitev in ne predplačila na podlagi subvencije, ki jo je družba „Parthenon A.E.“ kot zastopnik tožeče stranke prejela od Komisije;
            
         
               —
            
            
               protislovnost obrazložitve izpodbijanih aktov;
            
         
               —
            
            
               neobstoj legitimne obrazložitve in pomanjkanje dokazov, ker trditev Komisije, s katerimi utemeljuje izpodbijane akte, ne potrjujejo ne obrazložitev sodbe Splošnega sodišča v zadevi T-7/05, Komisija proti Parthenon A.E., ne računi in ostali dokazi, ki so bili predloženi.